text: سلطة المرتديلا الحلبية
text: #000003
text: الاسبوع الي مر كان من اكتر الاسابيع الحافلة الي مرت علي بحياتي , تقريبا كل يوم كان في شي ” ضخم ” و مهم و مؤثر كتير . بحس احيانا انو في احدث لو اتوزعت على اشهر بحياتنا لملاها اثارة أو حزن أو سعادة أو ألم .
text: #000006
text: برجع لسلطتي , الفكرة شفتها السنة الماضية في مطعم بوابة الشهباء , بصورة عامة الاكل كان مو طيب و تجربة ما بتنعاد , بس في كم فكرة عجبتني و ساويتها على زوءي و صاروا من الوصفات المفضلة و هي واحدة من بيناتهم , بس اكيد هنن كانوا محضرينها بالمرتديلا ” اياها ” , انا استعملت لتحضيرها المرتديلا الحلبية و طلعت بتجنن , ما في اطيب منها . و كل ما بحضرها بتخلص بلمح البصر لو شو ما كانت الكمية كبيرة . قطع الليمون فيها عطتها طعمة بتاخد العقل و هي فكرة اتعلمتها من خالة حسنا , دوما بسلطاتها في ليمون مفروم , كمية قليلة بس بتخلي السلطة يم يم .
text: #000009
text: بندورة،خس،سلطة،طماطم،ليمون مفروم،مخلل،مرتديلا حلبية
text: #000011
text: يوفيتسي / صينية اللحمة و راس العصفور على الطريقة اليونانية
  سلطة الأفوكادو و الفيتا
text: #000013
text: ما شاء الله عليك ست منى يعني ما ني عرفانة أنو أحلى وصفاتك ولا كتاباتك ولا التجديد اللي عم تدلينا عليه انا من عشاق المرتديلا بس بصراحة الجاهزة بس اللي بيجرب وصفاتك أكيد ما رح يندم بتعرفي ست منى حتى اللحمة الفريش هون بالسعودية ما إلها طعم بالمقارنة باللحمة اللي بسوريا يعني لما كنا نحمس اللحمة لشي أكلة متل الكبة أو السمبوسك كان نص اللحمة يطيرمن عالنار أما هون فما إلها هالزكاوة والطعمة متل اللحمة البلدي ما بعرف ليش بس عكل الأحوال بأقرب فرصة ان شاء الله رح جب أعمل المرتديللا وشكرا كتير ألك :grin
text: #000015
text: أحياناً الأفكار البسيطة بتعطي نتائج عبقرية
  سلطة من أبسط ما يكون، وأي سندويشة مرتديلا فيها نفس المكونات (عدا زيت الزيتون، ما جربته مع المرتديلا من قبل)، بس التوليفة طلعت سلطة فخمة غير شكل، مو ناقصها غير مرتديلا حلبية بيتوتية، وللأسف ما توفرت عندي فاستخدمت مرتديلا حبش مدخن من السوق.
  يسلمو إيديك أخت منى ولا يحرمنا منك يا رب
text: #000018
text: من زوءك حبيبتي , مبسوطة ان طريقة تقديم الوصفة عم تعجبك . اذا بتحبي المرتديلا المعلبة , جربيها فيها :roll
text: #000020
text: ان شاء الله تجربيها و تحبيها و مية اهلا و سهلا فيك
text: #000022
text: عجبتني كتير هل سلطة تسلم الأيادي أخت منى رح جربها بأقرب وقت
text: #000027